"Фолксваген" спира производството си в ЕС за 10 дни - Бизнес - БНР Новини
BMW също затваря заводите си за 30 дни
публикувано на 18.03.20 в 11:15
"Фолксваген" (Volkswagen) обяви в сряда, че спира цялото си производство в Европа в резултат на пандемията от коронавирус и подчерта, че все още не знае колко големи ще са негативните ефекти от кризата.
Финансовият директор на марката Volkswagen Александър Сейц обеща да "стабилизира" бизнеса и да "защити" служителите.
В същото време компанията "Фолксваген" отбеляза, че приходите от леки автомобили са скочили с 4,5% на годишна база до 88,4 милиарда евро през 2019 г., а доставките са се увеличили през същия период с 0,5%. Тя продължава да се придържа към плановете си да продаде 1,5 милиона електрически коли до 2025 година.
"През 2020 г. ще се изправим пред големи предизвикателства, особено на фона на пандемията на коронавирус. Въпреки това, подкрепени от добрите резултати от миналата година, ние сме в състояние да се изправим пред тази криза с кураж и увереност. Volkswagen е силна компания със силен екип", посочи оперативният шеф на компанията Ралф Брандстаетер.
BMW също затваря заводите си в Европа и в Южна Африка от утре (19-и март) в срок от 30 дни поради вирусната пандемия.
БНР Новини Бизнес Volkswagen автомобилна индустрия Фолксваген